জানা গেছে, বিকল্পধারা ও গণফোরামের নেতৃত্বে যে বৃহত্তর ঐক্য গড়ার প্রক্রিয়া শুরু হয়েছে তাতে বিএনপির যুক্ত হওয়ার পথে প্রধান ইস্যু হয়ে দাঁড়িয়েছে জামায়াত। কারণ গণফোরাম ও যুক্তফ্রন্ট (বিকল্পধারা, জেএসডি, নাগরিক ঐক্য ও কৃষক শ্রমিক জনতা লীগ) জামায়াতসহ স্বাধীনতাবিরোধী হিসেবে পরিচিত রাজনৈতিক দলগুলোকে না রাখাসহ বেশ কয়েকটি প্রস্তাবের ভিত্তিতে ঐক্য গঠনের প্রক্রিয়া চলছে। এজন্য বিএনপির সঙ্গে ঐক্য হলে তাতে জামায়াত থাকতে পারবে না বলে দলগুলোর নেতারা স্পষ্ট জানিয়ে দিয়েছেন। এছাড়া আগামী নির্বাচনে বিএনপির কাছে ১৫০টি আসনে ছাড় চায় তারা বলে দলগুলোর সূত্রে জানা গেছে।